
2 Da li smo usamljeni? 
Za Antenu M piše: Novak ADZIC 


Gojko Samardžić (partijski nadimak u okviru, tada, ilegalne KPJ bio mu je Švarc), bio je 
slobodoljubivi i hrabri, patriotski opredijeljeni i djelatni, Crnogorac, federalista, za federalnu formu 
državnosti i zasebnosti Crne Gore i potom za njenu državnu suverenost, u jugoslovenskoj 
državnoj zajednici, ali i internacionalista, odnosno, kosmopolita, istaknuti komunistički prvak, 
rodom i starinom sa Grahova, koji je smatrao da su Crnogorci i Crna Gora poseban istorijski 
faktor, subjekt, odnosno, zasebna država, individualitet u političkom, ekonomskom i kulturnom 


Istorija 


smislu, zapravo, da su Crnogorci objektivno samosvojna, posebna nacija. Pri EETL 


je 


Rođen je 1897. godine na Grahovu (Knjaževina Crna Gora). Bio je istaknuti publicista i 
pregnantni politički borac za prava Crne Gore, pisac brojnih, povijesno vrijednih, članaka u 
komunističkim listovima »Radnik«, »Okovani radnik« i »Borba«, i nadasve, pregaoc za prava 
crnogorskih i jugoslovenskih i šire seljaka i radnika, te u značajnoj mjeri, doktrinarno obrazovani 
makrsista i ideološki komunista. Pored toga, on je bio promevent, i to je mnogo puta javno 
eksponirao i afirmisao, spoznaje i prononsiranja činjenica o tragičnoj sudbini koja je zadesila 
Crnu Goru poslije 1918. godine, nakon izvršene nasilne aneksije i okupacije od strane Kraljevine 
Srbije. On je zastupao ideologiju političke, socijalne, ekonomske i nacionalne emancipacije Crne 
Gore i crnogorskog naroda, od tlačiteljskog režima KSHS/Kraljevine Jugoslavije. 





Oslobođenje Podgorice 


Gojko Samardžić je studirao na Tehničkom fakultetu u Beogradu. Član je KPJ od 1920. godine i 
učestvovao na njenom trećem Kongresu održanom 1926. godine u Beču. Član je bio PK KPJ za 
Srbiju. Od strane vlasti, odnosno, režima unitarne i centralističke KSHS/Kraljevine Jugoslavije je 
bio više puta proganjan i hapšen. Osuđen je iz političkih razloga na zatvor u trajanju od 6 
mjeseci. Uspio je da pobjegne 1930. godine iz istražnog zatvora i da emigrira u Austriju. Zatim je 
otišao u Sovjetski savez i tamo je politički djelovao. Smatran je ne samo od svojih protivnika, 
nego i nekih istaknutih partijskih drugova, jugoslovenskih komunista da nije dovoljno naklonjen 
Staljinu. Ubijen je, odnosno, strijeljan u čistakama, koje je izvršio komunistički diktator Josif 
Visarionovič Džugašvili- Staljin, marta 1939. godine u Sovjetskom savezu. Optužbe protiv njega 
bile su montirane i lažne. 


Samadržić je bio idejni komunista, revolucionar, vjerni sljedbenik KPJ i zagovornik međunarodnog 
radničnog pokreta, ali pored toga emantipatorski, državotvorno i nacionalno samosvjesni, 
autohtoni Crnogorac, koji se politički i spisateljski, propagandno borio protiv velikosrpske 
okupacije i nasilne aneksije Crne Gore i zločinačkog režima u KSHS, koji je negirao, te politički, 
socio-ekonomski i nacionalno ugnjetavao i porobljavao Crnu Goru i crnogorski narod. Da je to 
tačno potvrđuje i tekst Gojka Samardžića, kojeg je 1926. godine objavio komunistički list 
»Borba«, koji je izlazio tada u Zagrebu. 


Naime, Gojko Samardžić u tekstu pod naslovom »Ekonomsko i političko porobljavanje Crne Gore« 
piše: 

» Da se nad Crnom Gorom vlada kao nad jednom kolonijom beogradskog kapitalizma, da je 
uništena i posljednja forma njenog bivšeg samostalnog života i da se od strane beogradskih 
kapitalista vrši i političko porobljavanje radnog naroda u Crnoj Gori, iznijet ću nekoliko primjera iz 
ekonomske i političke historije Crne Gore od 1918. godine, pa na ovamo. 


Odmah poslije vojne okupacije Crne Gore i proglašenja te okupacije od strane Podgoričke 
narodne skupštine »narodnim ujedinjenjem« pristupljeno je likvidaciji samostalnosti i to: 1. 
nasilnim i nezakonitim putem izvršena je izmjena svih dotadašnjih crnogorskih zakona u većem 
dijelu Crne Gore, a unutrašnja administraciona podjela, koja je važila po crnogorskom zakonu za 
cijelu Crnu Goru, obnoć je izbrisana; 2. Crna Gora je svedena po rangu i veličini na jedan običan 
srbijanski okrug, jer u namjeri da se likvidiraju i poslednji tragovi njene državne samostalnosti, 
odvojeni su od nje, njeni prirodni djelovi, kao što je pljevaljska oblast i Metohija; 3. U svim pisanim 
i crtanim dokumentima, kao što su historije, geografske karte i td., koji bi trebali da prikažu sliku 
prošlosti ili sadašnjosti, briše se ili umanjuje značaj postojanja samostalnosti Crne Gore. U 
zvaničnim istorijama u koliko mora da se govori o Crnoj Gori i njenoj prošlosti, ona se spominje i 
tretira, kao dio Srbije i srbijanske istorije, jer je baš tendencija srbijanskom imperijalizmu da 
putem tih istorijskih falsifikata ospori pravo Crnoj Gori na postojanje njezine državne 
individualnosti. 


Ekonomsko isisavanje i porobljavanje siromašnog radnog naroda u Crnoj Gori od strane 
beogradskog kapitala, vršeno je sistematski i po planu a sve pod maskom »ujedinjenja« i 
»bratske jednakosti«. Prvi atak na narodnu imovinu bilo je ubijanje vrijednosti perpera, tj. 
crnogorskog novca. 


Zna se da je Crna Gora tokom rata izdala 17 miliona papirnih perpera, koje se imalo računati kao 
unutrašnji državni zajam, a za čiju je vrijednost država garantovala svim svojim dobrom. 
1915.godine1 austro-ugarske okupacione vlasti snizile su vrijednost i perpera i dinara za 50 
posto. Po dolasku srbijanske vojske i okupacije Crne Gore beogradski bankari snizili su vrijednost 
perpera u odnosu prema dinaru kao 5:1 tj. pet perpera za jedan dinar i time izvršili ogromnu 
pljačku nad inače siromašnim narodom u Crnoj Gori. Kasnije, kada je putem trgovina iz ruku 
radnika i seljaka veći dio toga novca prešao u ruke špekulanata i raznih zelenaša, država je 
podigla vrijednost perpera na 2:1. 


Isti je slučaj i sa ratnom štetom. Poznato je, da ono što je neprijatelj nasilno oduzeo od naroda, tj. 
šteta koja je prouzrokovana ratnim operacijama na kućama i ostalom pokretnom imanju, imala 
vrijednost zlatnog perpera ili dinara kao što je u stvari tako bilo procjenjivano. Međutim, kada je 
trebalo to siromašnom narodu isplatiti, država im daje obveznice ratne štete i to u vrijednosti 
papirnog dinara. Znači od stvarne vrijednosti dodjeljuje se samo dvadeseti dio. Pa i sa tim 
bonovima koji su dati narodu, siromašni radnici i seljaci se nijesu mnogo pomogli, jer su i ovdje 
glavnu i presudnu riječ imali razni zelenaši i banke. Seljak u Crnoj Gori koji je ostao bez ičega 
svoga, izuzev ovih bonova, što mu je država dala, razumije se, da ih je morao odmah prodavati. 
Zbog toga ih je unovčio tek za 10 posto. Bonove od 1000 dinara crnogorski seljaci su morali 
prodavati po 100 dinara. Znači da je crnogoski seljak koji je najsiromašniji u Jugoslaviji, za imanje 
koje mu je oduzeto ili upropašćeno, primio samo dvijestoti dio od njegove stvarne vrijednosti. 
Kasnije kada je veći dio ovih bonova putem trgovine prešao iz ruku radnog naroda u ruke 
pojedinih banaka i kapitalista, intervencijom države, njihov je kurs skočio za 20-30 posto. Cijela 
ova afera i komedija sa ratnom štetom siromašnog radnog naroda u Crnoj Gori, odigrana je i u 
prkos toga, što se zna da je za račun ratne štete i njezinih invalida dosuđeno Crnoj Gori oko 
nekoliko hiljada miliona dinara. 


Potpuno u duhu okupatorske politike učinjeno je i sa ratnim plijenom koje se zatekao u Crnoj 
Gori, jer su i to sve opljačkali i raznijeli beogradski kapitalisti. 


Crnogorski radnik i seljak nije bolje prošao ni u pogledu reparacija. Dok su se kapitalisti u Srbiji 
podigli i obogatili putem reparacija, koje na osnovu imperijalističkog Versaljskog »mirovnog« 
ugovora, istiskuje iz krvi i znoja njemačkog proleterijata, dotle Crna Gora i danas stoji ukrašena 
svim onim pustošima i ruševinama kakve je rat ostavio. Dok su se u Srbiji i poslednji Vape i 
Vajferti snabdjeli sa modernim mašinerijama na račun reparacija, dotle crnogorski siromašni 
seljak i danas na najprimitivniji način i drvenim plugom obrađuje svoju zemlju i živi životom 
pustinjaka. 


Kao što se iz ovoga vidi siromašni narod u Crnoj Gori je prve dane i godine svog »oslobođenja« i 
»ujedinjenja« proveo u znaku novoga ropstva i u znaku nove eksploatacije i tlačenja od strane 
srbijanskog imperijalizma. O tom kako je crnogorskom seljaku bilo u toku tih godina kada se 
bajagi država »sredila« i kada je trebalo da dođe to blagostanje po narodne mase od ovakvog 
»ujedinjenja« progovorit ćemo u narednom članku. 


Što se tiče agrara i dodjeljivanja zemlje pojedinim crnogoskim seljacima, ono je davano i 
raspoređivano sa naročitom političkom tendencijom. Svi crnogorski kolonisti nalaze se danas ili 
na granici Bugarske ili Mađarske i pomoću njih se vrši posrbljavanje tamošnjeg stanovništva i od 
njih se pravi bedem za odbranu srbijanskog imperijalizma. Mnogi naši kolonisti n. pr. u Bačkoj i 
dan danas se tuku i krvare sa tamošnjim madžarskim siromašnim seljacima, oko oduzete zemlje 
i prava na njezino vlasništvo. 

Sa davanjem činovničkih plata i penzija u Crnoj Gori, nije se radilo mnogo drukčije, jer se ni tu nije 
prosuđivalo prema interesima srednjeg i siromašnijeg činovnika, već naprotiv prema interesima 
vladajućeg režima i njegovih štićenika. Svi stari i ispravni crnogorski niži činovnici i oficiri, koji 
nijesu htjeli postati slijepo oruđe u rukama beogradskih vlastodržaca, za ugnjetavanje radnika i 
seljaka, nijesu primani u službu ili su u krajnjoj liniji penzionisani po starom crnogorskom zakonu 
(ovdje je već važio crnogorski zakon!). 


Najveće obmanjivanje javnosti koje se vrši od strane beogradskih vlastodržaca u pogledu 
izdataka na Crnu Goru, jeste državni budžet. Prije svega ne može se tačno znati po budžetu 
koliko se troši na Crnu Goru, jer svi izdaci koji su po budžetu predviđeni stoje pod jednim 
zaglavljem: »za Srbiju i Crnu Goru«. Znači, moramo sami da procjenjujemo, prema onome što je 
stvarno urađeno, koliko se troši na jednu, a koliko na drugu pokrajinu. Prema priznanju ministra 
saobraćaja zna se, da je u Srbiji, do sada izrađeno oko 400 km. željezničke pruge, dok u Crnoj 
Gori nije izrađen ni jedan metar. Dok su u Srbiji pravljeni novi putevi dotle u Crnoj Gori nijesu 
popravljeni ni stari. Bilo je slučajeva da je budžetom predviđen izdatak za gradnju puteva u Crnoj 
Gori; n. pr. u budžetu za 1924-25 god. predviđeno je da se ima utrošiti oko 20 miliona dinara za 
gradnju, ni manje ni više nego ravno 18 puteva u Crnoj Gori! Međutim svak zna koji prođe kroz 
Crnu Goru, da tih puteva nema i da čak ni stari još nisu popravljeni, izuzimajući jedan ili dva koji 
su služili za visoku paradu. Znači da je tih 20 miliona otišlo negdje drugdje! Od prilike na taj način 
vrše i ostala finansiranja, kad je u pitanju crnogorska sirotinja. 


Što se tiče budžetskih prihoda iz Crne Gore, od kojih najveći dio pada na seljaka, ni za to nema 
zvaničnih podataka, već bismo se morali poslužiti budžetom Crne Gore, od prije rata. Budžet 
Crne Gore za 1913-14 .god. iznosio je oko 12 miliona perpera u zlatu, znači oko 240 miliona 
dinara. Kad se uzme da porezi u Crnoj Gori nijesu smanjeni prema predratnim, nego čak šta više 
i povećani, pa i novi uvedeni, onda se može bez pretjerivanja gornja cifra uzeti, kao današnji 
porez, koji država uzima od crnogorske sirotinje. Pošto naša država do sada nije imala završnih 
računa, da bi se vidjelo, gdje i koliko se troši državnog novca, to bi smo se morali poslužiti 
ciframa, koje nam je iznosila beogradska buržoaska javnost: da se za Crnu Goru troši od prilike 
80-100 miliona dinara godišnje. Znači da beogradski vlastodržci primaju iz Crne Gore prihoda tri 
puta više nego što ih daju za Crnu Goru, a da se i ne računa da ogroman dio ide za izdržavanje 
ugnjetačkog aparata u Crnoj Gori! 


Ako bismo pak zašli u pojedinosti političkog ugnjetavanja i terora u Crnoj Gori od strane 
srbijanskog imperijalizma, to bi nas daleko odvelo, jer u opšte tamo radni narod nema nikakvih 
političkih sloboda ni čovječanskih prava. Za karakteristiku političkog ugnjetavanja crnogorskog 
radnika i seljaka, navest ću prije svega nekolko primjera, koji će biti dovoljni da ocrtaju nasilničku 
vladavinu beogradskih vlastodržaca u Crnoj Gori. 


Noću između 24. i 25.aprila 1923.godine žandarmerijska patrola pod vođstvom žandarmerijskog 
majora Kecmanovića i nekog Kolakovića bivšeg austrijskog vahmajstora poklala je cijelu familiju 
Petra Zvicera seljaka iz Cuca i čeljad i kuću zapalila. Tom prilikom su zaklali i izgorjeli majku 
Zvicerovu Anđu staru 60 godina, ženu mu Zagorku staru 23 godine, sestru Planu đevojku od 20 
godina i brata mu Vidaka stara 14 godina. 


Noću između 21. i 22. februara 1924. godine ubijeni su u policijskom zatvoru u Nikšiću crnogorski 
major narodne vojske Šćepan Mijušković i njegov rođak Stevan Mijušković zemljoradnik,2 od 
strane žandarma a u prisustvu i po naređenju žandarmerijskog kapetana Milana Kalabića. 
Poslije tog ubistva u zatvoru, žandarmi su mrtvog majora Šćepana vezali i bacili ga u jednu jamu 
u obližnjem brdu zvanom Trebjesa, a Stevana su iznijeli na drum kod Careva mosta i mrtvome 
mu podmetnuli policijsku legitimaciju kao da je bio »njihov povjerljiv čovjek«! Stevan je nađen 
mrtav 24. februara a Šćepan tek poslije 70 dana njegova ubistva. Poslije ovoga ubistva, kapetan 
Kalabić je dobio unapređenje i odlikovanje! 


Juna mjeseca 1925. godine kada je poginuo Spahija Pavićević u Bjelopavlićima (ne zna se od 
koga), došla je kaznena vojnička ekspedicija i žandarmerija u isto pleme, samo radi toga što su 
dva seljaka iz Bjelopavlića odbjegli u šumu zbog terora vlasti. Tom prilikom vršena su nečuvena 
nasilja i teror nad seljacima i njihovim familijama, tako da se računalo da je u tri opštine oko 
3000 seljačkih domova materijalno upropašćeno. 


Malo gdje bilo je sela, opštine ili plemena u Crnoj Gori a da nije dolazila ta famozna kaznena 
ekspedicija, radi čijeg su terora i nasilja dotični seljaci ostajali bez ičega svoga i morali su većina 
da se raseljavaju i da traže sebi spasa u drugom kraju. 

Eto od prilike ovako sprovodi se »bratska politika« od strane srbijanskog imperijalizma nad 
crnogorskih radnim narodom grada i sela. 


Gojko Samardžić«3. 

